[{"text_idx": "#000006", "text": "Teithiau 360, Fideos a Mwy"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000013", "text": "Swyddfa Ymchwil, Arloesi ac Effaith"}, {"text_idx": "#000014", "text": "Rhai o'r myfyrwyr a fu'n hel sbwriel oddi ar y traeth.Yr wythnos diwethaf, cynhaliodd Prifysgol Bangor ei ail \u2018Wythnos Am Wastraff \u2018(WAW) erioed rhwng dydd Sadwrn 29ain Medi a dydd Gwener 5ed Hydref 2018. Lansiwyd yr ymgyrch i rannu syniadau a chodi ymwybyddiaeth am bwysigrwydd defnyddio adnoddau yn effeithlon yn y Brifysgol ac yn Ninas Bangor, fel ein bod yn gallu lleihau ein heffeithiau amgylcheddol yn lleol ac yn genedlaethol ac i annogein myfyrwyr i fod yn ddinasyddion byd-eang cyfrifol."}, {"text_idx": "#000015", "text": "Gweithiodd y Lab Cynaliadwyedd mewn partneriaeth a\u0302 Champws Byw, Neuaddau Preswyl, Tai Myfyrwyr, Arlwyo, y Swyddfa Ryngwladol, Cyngor Gwynedd, Sefydliad Siartredig Rheoli Gwastraff (CIWM) a British Heart Foundation Cymru (BHF) i redeg ystod o weithgareddau a digwyddiadau cyffrous yn ystod yr wythnos WAW. Roedd y rhain yn cynnwys digwyddiad glanhau\u2019r traeth, ymweliadau ymwybyddiaeth gwastraff mewn neuaddau myfyrwyr a lletyai preifat, sgyrsiau gyrfaoedd gwastraff, digwyddiad glanhau campws, diwrnod rhannu gwybodaeth, cwisiau ailgylchu, noson ddadlau, noson ffilm a noson crefftau eco, ynghyd a digwyddiadau eraill llai i rannu syniadau."}, {"text_idx": "#000016", "text": "Ar ddydd Sadwrn y 29ain o Fedi, trefnodd Undeb y Myfyrwyr a'r Lab Cynaliadwyedd ddigwyddiad glanhau\u2019r traeth i rhoi sbardun i weithgareddau WAW eleni. Aeth tua 50 o fyfyrwyr i draeth Dinas Dinlle i gasglu sbwriel. Gwnaethpwyd gwaith anhygoel yn glanhau'r traeth a chasglwyd tua 30 bag o sbwriel."}, {"text_idx": "#000017", "text": "Yn ystod dydd Llun a dydd Mawrth, ymwelodd ti\u0302m y Lab Cynaliadwyedd, ti\u0302m y Neuaddau Preswyl a chriw o wirfoddolwyr a\u0302 349 o fflatiau/ceginau yn neuaddau\u2019r myfyrwyr. Buont yn edrych ar eu hymddygiadau ailgylchu, ateb cwestiynau a rhoi cyngor ailgylchu i ychydig dros 200 o fyfyrwyr. Ymwelodd Cyngor Gwynedd, Tai Myfyrwyr a'r Undeb Myfyrwyr hefyd a\u0302 lletyai preifat, gan ymweld a\u0302 336 o gartrefi i gyd dros y ddeuddydd, rhoi cyngor a chymorth i 147 o fyfyrwyr ar garreg eu drws, a rhannu 46 o focsys ailgylchu."}, {"text_idx": "#000018", "text": "Rhai o'r ti\u0302m a fu'n rhannu cyngor am ailgylchu i myfyrwyr sy'n byw yn y gymuned.Ar y dydd Mercher roedd \u2018Sgwrs Gyrfa Gwastraff\u2019, wedi ei drefnu gan CIWM a\u2019r Lab Cynaliadwyedd yn agored i\u2019r holl fyfyrwyr. Gwahoddwyd siaradwyr o Gyfoeth Naturiol Cymru, Ynys Resources a'r Lab Cynaliadwyedd. Hyrwyddodd y digwyddiad fuddion bod yn aelod o gorff proffesiynol i fyfyrwyr a rhoddwyd cyngor gyrfaol yn y diwydiant gwastraff ac adnoddau. Mynychodd dros 20 o fyfyrwyr y seminar 90 munud a daeth 7 myfyriwr yn aelodau newydd o CIWM yn ystod yr wythnos."}, {"text_idx": "#000019", "text": "Cynhaliwyd diwrnod rhannu gwybodaeth yn nerbynfa Adeilad Thoday ar y dydd Iau, gyda stondinau yn cynnwys y Lab Cynaliadwyedd, Campws Byw, Tai Myfyrwyr, Arlwyo, Cyngor Gwynedd, CIWM a BHF. Roedd yn gyfle i staff a myfyrwyr drafod unrhyw faterion yn ymwneud a\u0302 gwastraff yn y Brifysgol a'r gymuned, i ddysgu am y bartneriaeth ailddefnyddio sy\u2019n bodoli rhwng y Brifysgol a BHF, i brynu poteli dw\u0302r a cwpanau coffi y gellir eu hailddefnyddio o'r Brifysgol, i ymuno a\u0302 sefydliad proffesiynol ac i drio\u2019n ge\u0302m ailgylchu ar-lein. Daeth ychydig dros 60 o fyfyrwyr i ymweld a\u0302'n stondinau, ynghyd a\u0302 llond llaw o aelodau staff."}, {"text_idx": "#000020", "text": "Yn ogystal a\u0302 hyn, trefnodd ti\u0302m Campws Byw nifer o ddigwyddiadau gyda'r nos gyda chefnogaeth gan y Swyddfa Ryngwladol a oedd yn cynnwys cwis ailgylchu, noson ddadlau, noson ffilm a noson crefftau eco. Hefyd, cyflwynwyd digwyddiad Glanhau'r Campws yn ystod y dydd Mercher."}, {"text_idx": "#000021", "text": "Unwaith eto eleni cynhaliwyd y digwyddiad ar y cyd a\u0302 Phrifysgol Makerere yn Uganda i redeg WAW ar draws y cyfandiroedd. Y thema eleni yn Makerere oedd 'Lleihau, Ailddefnyddio ac Ailgylchu Plastig' ac roedd gweithgareddau'n cynnwys negeseuon strategol, Melinau Trafod, allgymorth cymunedol i blant ysgol gynradd, ymgyrch cyfryngau cymdeithasol, a chasglu a didoli gwastraff plastig i'w waredu'n gynaliadwy."}, {"text_idx": "#000023", "text": "Pori dros gwis.\"Mae WAW18 wedi bod yn llwyddiant ysgubol, a dim ond oherwydd ymroddiad a gwaith ti\u0302m staff Prifysgol Bangor, ein partneriaid allanol ac wrth gwrs, ein myfyrwyr ni. Cawsom amrywiaeth eang o ddigwyddiadau a gweithgareddau trwy gydol yr wythnos eleni, a gwnaeth hyn hi\u2019n haws i fyfyrwyr ddewis cymryd rhan mewn maes o ddiddordeb arbennig yw hunain. Roedd ymgysylltiad a chyfranogiad myfyrwyr yn llawer uwch ac mae\u2019n braf adrodd fod maint ac ansawdd yr ailgylchu yn ein neuaddau preswyl wedi gwella'n sylweddol ers y llynedd. Fe wnaethom ymgysylltu wyneb yn wyneb gyda dros 500 o fyfyrwyr yn ystod yr wythnos, gadael cardiau galw i\u2019r rhai oedd allan a rhannu gwybodaeth ar gyfryngau cymdeithasol hefyd. Rwy'n gobeithio y bydd WAW yn siapio ymddygiad staff a myfyrwyr ar gyfer y flwyddyn i ddod, yn dangos yn glir y gallwn gyda'n gilydd wneud gwahaniaeth mawr. \""}, {"text_idx": "#000025", "text": "\u201cMae llwyddiant WAW2018 yn dyst i waith caled a chydweithio go iawn rhwng adrannau. Mae gennym fyfyrwyr brwdfrydig fel partneriaid yn y prosiect hwn hefyd, trwy'r Rhaglen Bywyd Campws Hwyliau. Mae'r gwaith traws-Brifysgol hwn yn sylfaen ar gyfer llwyddiant ym mhob un o'n mentrau cynaladwyedd.\u201d"}, {"text_idx": "#000028", "text": "Dyddiad cyhoeddi: 12 Hydref 2018"}, {"text_idx": "#000030", "text": "Ti\u0302m Perfformiad Amgylcheddol y Campws (CEPT)"}]